**OZONU ŠKODLJIVE SNOVI**

**Postopek nadzora, ki ga izvajajo carinski organi**

**Podrobnejši opis**

**1. izdaja, MAREC 2015**

**KAZALO**

[1. SPLOŠNO 3](#_Toc432078783)

[2. UVOZ 3](#_Toc432078784)

[3. IZVOZ 3](#_Toc432078785)

1. SPLOŠNO

Za učinkovitejše izvajanje nadzora s strani carinskih organov je Evropska komisija pripravila [seznam snovi, ki povzročajo tanjšanje ozonskega plašča](http://www.fu.gov.si/fileadmin/Internet/Carina/Prepovedi_in_omejitve/Ozonu_skodljive_snovi/Opis/Ozonu_skodljive_snovi_Seznam_nadzorovanih_snovi.pdf), skupaj z njihovimi kemijskimi oznakami in oznakami kombinirane nomenklature carinske tarife. Pri izvajanju nadzora nad izdelki in opremo, ki vsebuje nadzorovane snovi ali pa je od njih odvisna, carinski organi upoštevajo [seznam](http://www.fu.gov.si/fileadmin/Internet/Carina/Prepovedi_in_omejitve/Ozonu_skodljive_snovi/Opis/Ozonu_skodljive_snovi_Seznam_izdelkov_in_opreme_ki_vsebujejo_nadzorovane_snovi.pdf), ki ga je skupaj s tarifnimi oznakami ravno tako pripravila Evropska komisija.

1. UVOZ

Nadzor carinskih organov nad nadzorovanimi snovmi ter izdelki in opremo, ki te snovi vsebuje ali pa je od njih odvisna, poteka pri vstopu na carinsko območje Evropske unije. Ob vstopu je namreč treba preveriti, ali je omenjeno blago namenjeno predvideni uporabi (glej drugi odstavek 15. člena uredbe 1005/09), saj je njegov vnos na carinsko območje v nasprotnem primeru prepovedan. Kadar se namerava omenjeno blago uporabiti za predpisane namene, carinski organi v podatkovni zbirki preverijo identičnost uvoznega dovoljenja, ki ga je za konkretno pošiljko izdala Evropska komisija. V primeru, da Evropska komisija ni izdala dovoljenja, je uvoz prepovedan. Dovoljenja ni treba pridobiti, kadar se tako blago vnaša zaradi tranzita preko carinskega območja EU, vnosa v postopek začasne hrambe, carinskega skladiščenja ali proste cone. V teh primerih blago ne sme ostati na carinskem območju EU dlje od 45 dni; v tem roku se mora sprostiti v prost promet, uničiti ali pa predelati.

1. IZVOZ

Izvoz nadzorovanih snovi ter izdelkov in opreme, ki te snovi vsebuje ali pa je od njih odvisna, je možen, kadar se omenjeno blago izvaža za predpisane namene (opredeljeni so v drugem in tretjem odstavku 17. člena uredbe 1005/09). Carinski organi odobrijo izvoz, ko v podatkovni zbirki preverijo identičnost izvoznega dovoljenja, ki ga je izdala Evropska komisija. Če Evropska komisija ni izdala dovoljena, je izvoz prepovedan. Dovoljenja ni treba pridobiti za izvoz blaga po izvedenem tranzitu preko carinskega območja Evropske unije, po zaključku postopka začasne hrambe, carinskega skladiščenja ali po zaključku postopka proste cone, če se blago izvozi v roku 45 dni od dneva uvoza.